《钱湖草堂次仲灵韵》
宋代:释惟晤
雪满西山春未归,泉声冻咽鸟声稀。
静观眼境人间渺,驱逐诗魔天外飞。
一饱每将松作饭,大寒重换纸为衣。
我怜诗是君家事,更约论心极细微。
大寒,是全年二十四节气中的最后一个节气。
《偈颂一百零九首 其二十八》
宋代:释可湘
一年十二月,过了无多日。
乃事竟如何,茫然黑似漆。
休休休,空悠悠,
前许多时何处去,大寒然后索衣裘。
大寒,这时寒潮南下频繁,是中国部分地区一年中的最冷时期,风大,低温,地面积雪不化,呈现出冰天雪地、天寒地冻的严寒景象。
《冬日杂兴 其一》
近现代:俞长源
冬日虽云寒,今岁地龟裂。
朔气何棱棱,井里行人绝。
百草皆云凋,空怀参天碧。
老农独欢颜,谓此苍昊恤。
歉荒几阳秋,君子所肠裂。
来稔卜庾盈,虫斯靖壤穴。
从知天地心,虽大寒亦热。
室有斗斛储,高卧衡门雪。
“过了大寒,又是一年”一句农谚,说出大寒节气的时间特点。过了大寒,就到过年了。
《冬夜》
清代:姚燮
山石城沙带雪痕,大寒天气易黄昏。
空庭有月鸦翻地,秃树无声风在门。
旅雁何时还海上,梅花昨夜梦篱根。
愁心谁与托孤迥,且掩得帘自倒樽。
中国古代将大寒分为三候:“一候鸡乳;二候征鸟厉疾;三候水泽腹坚。”
《咏雪》
宋代:徐积
雪者阴之类,大寒之所为。
于人无暖意,著物有消时。
万草若相畏,孤松亦自持。
閒阶不须扫,日照与风吹。
小寒之后过15天就是大寒,也是全年二十四节气中的最后一个节气。此时天气虽然寒冷,但因为已近春天,所以不会像大雪到冬至期间那样酷寒。
《游慈云》
宋代:陈著
老怀不与世情便,才说閒行兴翼然。
微湿易乾沙软路,大寒却暖雪晴天。
未曾到寺香先妙,底用寻梅山自妍。
笑问松边人立石,汝知今日是何年。
《和林治中雪诗五首 其五》
宋代:郑清之
貙貗甝狒貊獾貔,猎骑漫山伏正奇。
瘃手草成熊馆赋,掩群驱入兔罝诗。
兽奔骇类淮淝口,狐媚欢摧虢国眉。
滕六倚渠真误事,大寒不出是知时。
大寒时节,一定要注重养生。